શહેરમાં દારૂ જુગારના કેસો કરવા અંગે ઉચ્ચ અધિકારીઓની સૂચનાથી પેટ્રોલીંગમાં રહેલ આજી ડેમ પોલીસ સ્ટશનના સ્ટાફે આજી ડેમ ચોકડીથી આગળ કારખાનામાં દરોડો પાડી તીનપતિનો જુગાર રમતા રક્ષિત જગદીશભાઈ પેઢડીયા, જય રણછોડભાઈ પેઢડીયા, યાજ્ઞિક અશોકભાઈ ચૌહાણ, જીતેન્દ્ર ઈશ્વરભાઈ પરમાર, હાર્દિક અશોકભાઈ લીંબાસીયા, ધર્મેશ વિરેન્દ્રભાઈ સોલંકી અને અજય દિલીપભાઈ રાદડિયાને ઝડપી લઇ રોકડા 87,200 કબ્જે કર્યા હતા જયારે કુવાડવા રોડ પોલીસે નવાગામ બસ સ્ટેશન પાસે દરોડો પાડી જાહેરમાં ચકલા-પોપટનો જુગાર રમતા વિશાલ મનસુખભાઇ ઝાપડા, રાજુ ચમનભાઈ સોલંકી, સાગર રમેશભાઈ સોની અને શ્યામબાબુ નગીનચંદ્રને ઝડપી લઇ રોકડા 4110 કબ્જે કરી ધોરણસરની કાર્યવાહી હાથ ધરી હતી.